
	[bookmark: nev]BARTA ÁRON
Jogász
Osztatlan, 5.  félév
Eötvös Loránd Tudományegyetem
Állam- és Jogtudományi Kar
	






Konzulens:
	Dr. Mezey Barna
egyetemi tanár, ELTE ÁJK




A szökés és büntetése a kuruc hadseregben

A dolgozat témája a szökés és büntetése II. Rákóczi Ferenc hadseregében. A szökéssekkel együtt tárgyalom a kóborlás jelenségét is. A dezertálás jelenségének tanulmányozása rávilágít a szabadságharc mélyebb katonai és jogi összefüggéseire, megismerhetjük a kuruc hadsereg katonai szabályait.
Dolgozatomban a következő kérdésekre keresem a választ: Mi számított szabadságharc hadseregben jogi értelembe vett „szökésnek” vagy „kóborlásnak”? Mik voltak a szökések okai? Hogyan tipizálhatók a szökési esetek? Hogyan próbálták kezelni ezt a szabadságharc büntetőjogi kodifikációja során? Jogtörténeti munkámmal azt kívánom bizonyítani, hogy noha a hadi regulák segítségével megpróbálták a kuruc hadsereg belső rendjét megszilárdítani, ennek ellenére a szökések száma nem csökkent és ez jelezte a harci morál süllyedését, valamint az egész haderő válságát.
A dolgozat első felében vázolom a szabadságharc hadseregének szerkezeti sajátosságait, majd a szökés jelenségét, különböző definícióit és okait mutatom be. Dolgozatom gerincét a levéltári anyagokból származó, szökéssekkel kapcsolatos iratok bemutatása és elemzése képezi. Ehhez kapcsolódva megvizsgálom a Rákóczi- szabadságharc hadi reguláinak idevágó részeit, kitérve arra, hogy a perekben hozott ítéletek alapján milyen különbségek voltak a bíró jogalkalmazás és a fejedelmi jogalkotói szándék között.
Kutatásaim eredményeim a következőek. Rákóczi hadseregében jogi értelembe vett szökésnek számított, ha valaki a parancsnoka engedélye nélkül a hadból vagy táborból szolgálata vége előtt elment. A levéltári források alapján a tipikus szökési ügy általában a nem nemesi származás közvitézek ügye volt, ahol többnyire gyors, statáriális eljárás volt a jellemző, nyilvános kivégzéssel. Nem szokványos ügyek voltak a nemesemberek szökési ügyei. Ilyen esetekben a bíróság enyhébben állt a kérdéshez, mérlegelt. A szökés jelensége olyan mélyreható gazdasági, társadalmi és hadsereg szervezési problémákból eredt, amelyeket a fejedelem és a kuruc állam törvényhozása a rendelkezésre álló gazdasági és katonai erőforrásokkal és jogi eszközökkel nem tudott megoldani. Kitűnő példaként arra, hogy a jog lényegét tekintve alkalmatlan arra, hogy társadalmi-gazdasági problémákat el tudjon rendezni.



